Chalce

Chalce (Graece ) est insula a Rhodo ad occidentem versa in catena insularum Dodecanesi (sive Sporadum meridianarum) inclusa. Usque ad annum 2010 pristino nomo vel praefecturae Dodecaneso attributa, nunc ad regionalem Rhodi unitatem pertinens una cum Alimia et nonnullis insulis non habitatis est demus Graeciae regionis Aegaei Australis. Locus medius in duas partes divisus est: par superior vocatur Chorium (Χωριό), pars portus Emporium (Εμποριό).

 Situs ac loci natura 
A promunturio Armeniste (Αρμενιστής), quae in insula Rhodo a Monolitho in occidentem versus sita est, Chalce fere novem chiliometra distat; usque ad insulam vicinam Alimiam in orientem versus sunt circiter sex chiliometra. Chalce admodum montuosa est; summi montes sunt Maestros (593 m), Prophetes Elias (578 m), Elias (518 m) et Capnicarium (501 m).

Antiquitate in insula tum silvis vestita usque ad 8000 hominum vixerunt, qui imprimis triticum coluerunt. Nomen "Chalce" "aes cyprium" valet, quod prius in insula effossum est.

 Historia 
Historia Chalces arte cum historia Rhodia coniuncta est. Insula usque ad annum 1204 ad Imperium Romanum Orientale pertinebat, postea variis dominiis subiecta erat. Ab anno 1523 usque ad annum 1912 Chalce pars erat Imperii Ottomanici. Anno 1912 Chalce una cum toto Dodecaneso ab Italia occupata et anno 1922 pars Italia facta est. Bello orbis terrarum secundo (1943 usque ad mensem Maium anni 1945) a militibus Germanis, tum (usque ad annum 1948) a copiis Britannicis occupata est. Anno 1948 pars civitatis Graecae facta est.

Index dominiorum, qui Chalcen rexerunt:
 Imperium Romanum  27 a.C.n. - 395 Imperium Romanum Orientale  395 - saec. 7 Arabes  saec. 7 - 825 Imperium Romanum Orientale  825 - 1204 Respublica Veneta  1204 -  Genua  - 1523 Imperium Ottomanicum  1523 - 1912 Italia  1912–1948 Graecia  1948

 Res oeconomicae 
In insula Chalce (sicut etiam Syme et Calymno) urinatio spongiae hauriendae, quae paucis decenniis ante adhuc maximi momenti erat, non iam viget. Quod alii quaestus vix sunt, plurimi incolae insulam reliquerunt et in Civitates Foederatas Americae emigraverunt, imprimis in Floridam. Multi eorum in Tarpon Springs sedes collocaverunt.sonnenziele.net: Insula Chalce (Theodisce) Ne periegesis quidem, quae in aliis Dodecanesi insulis floret, pluribus incolis victum praebere potest, quoniam sustentio periegeticorum difficillima est; etiam aqua potabilis nave in insulam afferenda est.Michael Martens: Krise in Griechenland: Der Traum von Tomaten für Chalki. In: Frankfurter Allgemeine Zeitung. Die 12 Iunii anno 2012

 Alimia

 Notae 

 Nexus externi 
 Situs officialis 

Categoria:Demi Graeciae
Categoria:Dodecanesus
Categoria:Insulae Graeciae
Categoria:Insulae Maris Aegaei
Categoria:Rhodus